Národná rada Slovenskej republiky
___________________________________________________________________________
IV. volebné  obdobie
 Číslo: 2357/2009

1316a

S p o l o č n á   s p r á v a

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov (tlač 1316) v druhom čítaní


	Výbor Národnej rady Slovenskej republiky pre hospodársku politiku ako gestorský výbor  k vládnemu návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov (tlač 1316) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

I.

Národná rada Slovenskej republiky uznesením z 2. decembra 2009 č. 1796 pridelila vládny  návrh zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov (tlač 1316)  na prerokovanie týmto výborom:

Ústavnoprávnemu výboru Národnej rady Slovenskej republiky  
Výboru Národnej rady Slovenskej republiky pre hospodársku politiku.

II.

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

III.

Návrh zákona odporúčali Národnej rade Slovenskej republiky schváliť:
· Ústavnoprávny výbor Národnej rady Slovenskej republiky uznesením z 26. januára 2010 č. 795.
· Výbor Národnej rady Slovenskej republiky pre hospodársku politiku uznesením z 21. januára 2010 č. 618.

IV.

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I 2. bod v poznámke pod čiarou k odkazu 4a sa slová „Čl. 87 až 89 Zmluvy o založení Európskeho spoločenstva v platnom znení.“ nahrádzajú slovami  „Čl. 107 až 109  Zmluvy o fungovaní Európskej únie (Ú. v. EÚ C 115, 9.5.2008).“

Ide o legislatívno-technickú úpravu súvisiacu s nadobudnutím účinnosti Lisabonskej zmluvy. 

Ústavnoprávny výbor NR SR 
Výboru NR SR pre hospodársku politiku 

Gestorský výbor odporúča schváliť

2. V čl. I sa vkladá nový 3. bod., ktorý znie:
	„3. V §  6 ods. 8  slová   „odseku  3 písm.  i)“  sa  nahrádzajú  slovami  „odseku 	6 písm. i)“ a slová „odsekom 4“ sa nahrádzajú slovami „odsekom 7“.“.
	
Nasledujúce body sa prečíslujú.

Prečíslovanie odsekov  po vložení nových odsekov do § 6 (v čl. I v 2. bode) je potrebné zohľadniť vo vnútorných odkazoch v platnom texte zákona. Ide o platný § 6 ods. 5 (8 po prečíslovaní).

Ústavnoprávny výbor NR SR 
Výboru NR SR pre hospodársku politiku 

Gestorský výbor odporúča schváliť

3. V čl. I 18. bode  v poznámke pod čiarou k odkazu 30a sa slová  „Čl. 4 a 4b nariadenia Európskeho parlamentu a Rady (ES) č. 717/2007 z 27. júna 2007 o roamingu vo verejných mobilných komunikačných sieťach v rámci Spoločenstva v znení nariadenia Európskeho parlamentu a Rady (ES) č. 544/2009 z 18. júna 2009 (Ú. v. EÚ L 167, 29. 6. 2009)“ nahrádzajú slovami „Čl. 4 a 4b nariadenia Európskeho parlamentu a Rady (ES) č. 717/2007 z 27. júna 2007 o roamingu vo verejných mobilných komunikačných sieťach v rámci Spoločenstva (Ú. v. EÚ L 171, 29.6.2007) v znení nariadenia Európskeho parlamentu a Rady (ES) č. 544/2009 z 18. júna 2009 (Ú. v. EÚ L 167, 29. 6. 2009).“.

Ide o legislatívno-technickú úpravu súvisiacu so zaužívaným spôsobom citácie právnych aktov ES a EÚ. 

Ústavnoprávny výbor NR SR 
Výboru NR SR pre hospodársku politiku 

Gestorský výbor odporúča schváliť

4. V čl. I 22. bode v poznámke pod čiarou k odkazu 30ba  sa za slová „nariadenia“  vkladajú slová  „Európskeho parlamentu a Rady“.

Ide o legislatívno-technickú úpravu súvisiacu so zaužívaným spôsobom citácie právnych aktov ES a EÚ. 

Ústavnoprávny výbor NR SR 
Výboru NR SR pre hospodársku politiku 

Gestorský výbor odporúča schváliť

5. V čl. I v 23. bode v poznámke pod čiarou k odkazu 30c  sa slová „Čl. 6 a 6a nariadenia (ES) č. 717/2007 v znení nariadenia (ES) č. 544/2009.“ nahrádzajú slovami „Čl. 6 a 6a nariadenia Európskeho parlamentu a Rady (ES) č. 717/2007 v znení nariadenia Európskeho parlamentu a Rady (ES) č. 544/2009.“.

Ide o legislatívno-technickú úpravu súvisiacu so zaužívaným spôsobom citácie právnych aktov ES a EÚ. 

Ústavnoprávny výbor NR SR 
Výboru NR SR pre hospodársku politiku 

Gestorský výbor odporúča schváliť

Gestorský výbor odporúča hlasovať o pozmeňujúcich a doplňujúcich návrhoch nasledovne:
o bodoch 1 až 5 hlasovať spoločne  s odporúčaním  s c h v á l i ť.

V.

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

odporúča Národnej rade Slovenskej republiky

vládny návrh zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov 

s c h v á l i ť  v znení schválených pozmeňujúcich a doplňujúcich návrhov uvedených v tejto  správe.


        Spoločná správa výborov Národnej rady Slovenskej republiky o výsledku prerokovania         vládneho návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov (tlač 1316a) v druhom čítaní bola schválená uznesením  z 2. februára 2010 č. 640. 

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 2. februára 2010





Maroš  K o n d r ó t  v.r.
predseda Výboru NR SR pre
hospodársku politiku 

